techiaith/cofnodycynulliad_en-cy huggingface dataset:
English: First Minister, some time ago I brought to your attention the plight of those immigrants who are forced to work in the car valeting trade. I highlighted that they were working for less than £3.50 an hour, 10 hours a day, seven days a week - in effect, under slave labour conditions. Your reply at the time was that this did not fall in the remit of the Welsh Government. Well, given that the problem of slave labour in Wales in a growing one - 47 cases reported in 2014, 71 in 2015 and 124 cases in 2016 - is it not now incumbent upon the Welsh Government to use all its powers to intervene, including levering local government to explore the possibility of closing down these iniquitous facilities?
Welsh: Prif Weinidog, tynnais eich sylw ychydig amser yn ôl at hanes y mewnfudwyr hynny sy'n cael eu gorfodi i weithio yn y diwydiant glanhau ceir. Nodais eu bod nhw'n gweithio am lai na £3.50 yr awr, 10 awr y dydd, saith diwrnod yr wythnos - o dan amodau llafur caethweision i bob pwrpas. Eich ateb ar y pryd oedd nad oedd hyn yn rhan o gylch gwaith Llywodraeth Cymru. Wel, o gofio bod problem llafur caethweision yng Nghymru yn un sy'n tyfu - adroddwyd am 47 o achosion yn 2014, 71 yn 2015 a 124 o achosion yn 2016 - onid yw'n ddyletswydd nawr ar Lywodraeth Cymru i ddefnyddio ei holl bwerau i ymyrryd, gan gynnwys ysgogi llywodraeth leol i archwilio'r posibilrwydd o gau'r cyfleusterau ysgeler hyn?
English: Well, local government already has that power, of course, in terms of its trading standards obligations. If the Member has evidence that that is happening, I'll be pleased to look at that evidence and then pass it on to the appropriate prosecuting authority. What he describes is unacceptable, but it's hugely important that there is evidence to be able to take this forward, eventually, or hopefully, of course, to a successful prosecution.
Welsh: Wel, mae'r grym hwnnw gan lywodraeth leol eisoes, wrth gwrs, o ran ei hymrwymiadau safonau masnach. Os oes gan yr Aelod dystiolaeth bod hynny'n digwydd, byddaf yn falch o edrych ar y dystiolaeth honno ac yna ei rhannu gyda'r awdurdod erlyn priodol. Mae'r hyn y mae'n ei ddisgrifio yn annerbyniol, ond mae'n hollbwysig bod tystiolaeth ar gael i allu bwrw ymlaen â hyn, yn y pen draw, neu gyda'r gobaith, wrth gwrs, o erlyniad llwyddiannus.
English: I know that a meeting was held on 22 August where Government officials joined with the Neath Port Talbot council to consider the way forward. We as a Government will consider anything that the council suggests when they make representations to us, as was agreed in that meeting, as I understand it.
Welsh: Rwy'n gwybod bod yna gyfarfod ar 22 Awst lle roedd swyddogion y Llywodraeth wedi ymuno â chyngor Castell-nedd Port Talbot er mwyn ystyried y ffordd ymlaen. Byddwn ni, wrth gwrs, fel Llywodraeth yn ystyried unrhyw beth mae'r cyngor yn ei ddweud pan fyddant yn rhoi sylwadau i ni, fel cafodd ei gytuno yn y cyfarfod, rwy'n deall.
English: Thank you for that response. Some of us participated in those meetings too. But it's true to say that this incident, this landslip, has been quite a blow to local families, and created a great deal of uncertainty in the Ystalyfera area. As this is a very unusual event - unprecedented, in fact - will you as the Welsh Government make a public commitment today to provide additional financial assistance to Neath Port Talbot council to deal with this issue, as well as any European funds that may be open to us in dealing with this unique situation?
Welsh: Diolch am yr ateb yna. Roedd rhai ohonom ni yn rhan o'r cyfarfodydd yna hefyd. Ond mae'n wir i ddweud bod y digwyddiad yma, y tirlithriad yma, wedi bod yn dipyn o ergyd i deuluoedd yn lleol, ac wedi creu cryn dipyn o ansicrwydd hefyd yn ardal Ystalyfera. Gan fod hyn yn ddigwyddiad anarferol iawn, heb ei debyg, a wnewch chi fel Llywodraeth Cymru wneud ymrwymiad cyhoeddus heddiw i roi help ariannol ychwanegol i gyngor Castell-nedd Port Talbot i ddelio efo'r mater, yn ogystal ag unrhyw gronfeydd Ewropeaidd sydd yn agored i ni i ddelio efo'r sefyllfa unigryw yma?
English: Of course, I can understand how the families feel as they have to face such a situation. At the meeting held in August, the agreement was that the council would come back to us with the details. That hasn't happened as yet. Once that does happen, we can then consider the issue further.
Welsh: Gallaf i ddeall, wrth gwrs, fel mae'r teuluoedd yn teimlo o achos y ffaith maen nhw'n gorfod wynebu rhywbeth fel hyn. Yn y cyfarfod ym mis Awst, y cytundeb oedd y byddai'r cyngor yn dod nôl i ni gyda'r manylion. Nid yw hynny wedi digwydd eto. Unwaith mae hynny'n digwydd, wrth gwrs, gallwn ni ystyried a thrafod y peth ymhellach.
English: I thank Dai Lloyd for bringing this question to you this afternoon, First Minister. There's been a history of landslides in that particular part of my constituency. The new hazard stems from landslides arising in previously thought to be low-risk areas. You'll understand the anxiety of the households who've been asked to vacate their properties, and the anxiety felt by the broader community, not least as the council reassesses the hazard in the area generally. We would welcome any support that the Welsh Government can give, both to the community and to the council, in resolving this issue, and also, perhaps, given that a number of Government portfolio interests are engaged in this, for there to be a joined-up approach in the support that the Welsh Government is able to provide.
Welsh: Diolchaf i Dai Lloyd am ddod â'r cwestiwn hwn i chi y prynhawn yma, Prif Weinidog. Bu hanes o dirlithriadau yn y rhan arbennig honno o'm hetholaeth i. Mae'r perygl newydd yn deillio o dirlithriadau mewn ardaloedd yr ystyriwyd cynt eu bod yn rhai risg isel. Byddwch yn deall pryder yr aelwydydd y gofynnwyd iddynt adael eu cartrefi, a'r pryder a deimlir gan y gymuned ehangach, yn enwedig wrth i'r cyngor ailasesu'r perygl yn yr ardal yn gyffredinol. Byddem yn croesawu unrhyw gefnogaeth y gall Llywodraeth Cymru ei rhoi, i'r gymuned a'r cyngor, i ddatrys y mater hwn, a hefyd, efallai, o gofio bod nifer o fuddiannau portffolio'r Llywodraeth yn rhan o hyn, i gael dull cydgysylltiedig o ran y cymorth y gall Llywodraeth Cymru ei ddarparu.
English: It's not yet clear what the nature of that support would be, which is why we look forward to receiving the representations from the council, in order for us to look at this further. But as far as the people there are concerned, I can well understand that they want to have certainty as quickly as possible. We're keen to do that and we'll continue to work with the council in order for that to be delivered.
Welsh: Nid yw'n eglur eto beth fyddai natur y cymorth hwnnw, a dyna pam yr ydym ni'n edrych ymlaen at dderbyn y sylwadau gan y cyngor, er mwyn i ni ystyried hyn ymhellach. Ond cyn belled ag y mae'r bobl yno yn y cwestiwn, gallaf ddeall yn iawn eu bod nhw eisiau cael sicrwydd cyn gynted â phosibl. Rydym ni'n awyddus i wneud hynny a byddwn yn parhau i weithio gyda'r cyngor er mwyn cyflawni hynny.
English: Perhaps there is an area where Welsh Government can give immediate support, and it's this: you may remember that, in the meeting that was referred to earlier, an independent report came to light that suggested that the affected area was the least likely to experience landslide or slippage, and nature defied that report. So, there may be space here for Welsh Government to be able to help Neath Port Talbot define the terms of reference for the new report that's being commissioned, in order to establish whether the 150 homes now potentially at risk are at risk, and that's something that's in addition to the financial support that Dai Lloyd has suggested. So, that's very specific support I think you can give early on.
Welsh: Efallai bod maes lle gall Llywodraeth Cymru roi cymorth ar unwaith, a dyma fe: efallai y byddwch chi'n cofio, yn y cyfarfod y cyfeiriwyd ato'n gynharach, y daeth adroddiad annibynnol i'r amlwg a awgrymodd mai'r ardal sydd wedi'i heffeithio oedd y lleiaf tebygol o ddioddef tirlithriad neu lithriad, ac aeth natur yn groes i'r adroddiad hwnnw. Felly, efallai y bydd lle yma i Lywodraeth Cymru allu helpu Castell-nedd Port Talbot ddiffinio'r cylch gorchwyl ar gyfer yr adroddiad newydd sy'n cael ei gomisiynu, er mwyn darganfod a yw'r 150 o gartrefi sydd o bosibl mewn perygl erbyn hyn mewn perygl mewn gwirionedd, ac mae hynny'n rhywbeth sy'n ychwanegol at y cymorth ariannol y mae Dai Lloyd wedi ei awgrymu. Felly, mae hwnnw'n gymorth penodol iawn yr wyf i'n credu y gallwch chi ei roi yn gynnar.
English: We're content to work with the council, of course, to see what support we can provide in terms of the commissioning of any new report. And again, we await the council's representations in that regard.
Welsh: Rydym ni'n fodlon gweithio gyda'r cyngor, wrth gwrs, i weld pa gymorth y gallwn ni ei ddarparu o ran comisiynu unrhyw adroddiad newydd. Ac eto, rydym ni'n disgwyl sylwadau'r cyngor yn hynny o beth.
English: We have funded development work on the outline concept of a metro for south-west Wales in his financial year, via the local transport fund. Swansea county council - I should say the City and County of Swansea - is co-ordinating this work in partnership with the other local authorities in the south-west and the project is progressing well.
Welsh: Rydym ni wedi ariannu gwaith datblygu ar gysyniad amlinellol metro ar gyfer de-orllewin Cymru yn y flwyddyn ariannol hon, drwy'r gronfa drafnidiaeth leol. Mae cyngor sir Abertawe - Dinas a Sir Abertawe ddylwn i ddweud - yn cydgysylltu'r gwaith hwn mewn partneriaeth â'r awdurdodau lleol eraill yn y de-orllewin ac mae'r prosiect yn datblygu'n dda.
English: Thank you, First Minister. Since Theresa May's Government reneged on their promise to electrify the railway line to Swansea and the west, this has thrown into sharp relief the connectivity of the whole Swansea bay city region. I welcome the support for the concept for a modern, joined-up public transport network. I think what we need to see now is a detailed feasibility study so we can properly understand how communities in the Llanelli constituency can link up with other communities right across the city region by rail, bus and active travel.
Welsh: Diolch, Prif Weinidog. Gan fod Llywodraeth Theresa May wedi cefnu ar ei haddewid i drydaneiddo'r rheilffordd i Abertawe a'r gorllewin, mae hyn wedi rhoi pwyslais pendant ar gysylltedd holl ddinas-ranbarth bae Abertawe. Rwy'n croesawu'r gefnogaeth i'r cysyniad ar gyfer rhwydwaith trafnidiaeth gyhoeddus modern, cydgysylltiedig. Rwy'n credu mai'r hyn y mae angen i ni ei weld nawr yw astudiaeth o ddichonoldeb fanwl fel y gallwn ddeall yn iawn sut y gall cymunedau yn etholaeth Llanelli gysylltu â chymunedau eraill ar draws y dinas-ranbarth trwy reilffordd, bysiau a theithio llesol.
English: The project has begun well. A workshop was held with regional planning officers in May. It provided the framework for the emerging concepts. That work is ongoing. But yes, I share the Member's disappointment at the breaking of a promise by the UK Government to electrify the main line as far as Swansea. I well remember the then Secretary of State, Cheryl Green - . Cheryl Green? Cheryl Gillan. Cheryl Green is the leader of the Lib Dems in Bridgend - there we are. Cheryl Gillan. She won't forgive me for that, Cheryl Gillan - neither of them, I suspect. But I well remember her saying that it was beyond question that the line would be electrified as far as Swansea - and the money has gone. The people looking for it, I suspect, will find it in Belfast.
Welsh: Mae'r prosiect wedi dechrau'n dda. Cynhaliwyd gweithdy gyda swyddogion cynllunio rhanbarthol ym mis Mai. Roedd yn darparu'r fframwaith ar gyfer y cysyniadau sy'n dod i'r amlwg. Mae'r gwaith hwnnw'n parhau. Ond ydw, rwy'n rhannu siom yr Aelod at dorri addewid gan Lywodraeth y DU i drydaneiddio'r brif reilffordd cyn belled ag Abertawe. Rwy'n cofio'n iawn yr Ysgrifennydd Gwladol ar y pryd, Cheryl Green - . Cheryl Green? Cheryl Gillan. Cheryl Green yw arweinydd y Democratiaid Rhyddfrydol ym Mhen-y-bont ar Ogwr - dyna ni. Cheryl Gillan. Wnaiff hi ddim maddau i mi am hynna, Cheryl Gillan - yr un o'r ddwy ohonyn nhw, rwy'n amau. Ond rwy'n ei chofio'n iawn yn dweud ei bod y tu hwnt i amheuaeth y byddai'r rheilffordd yn cael ei thrydaneiddio mor bell ag Abertawe - ac mae'r arian wedi mynd. Bydd y bobl sy'n chwilio amdano, rwy'n amau, yn dod o hyd iddo yn Belfast.
English: I'm pleased that there is growing support for this idea. It's something that Mike Hedges has raised in the Chamber previously and something that I've spoken on as well. When we met the shadow board as a group of local Assembly Members last December, they said that transport infrastructure was not part of their thinking on the city deals. I'm pleased that things have moved on on that. But it's something I've also mentioned to the Association of British Ports, which affects a number of the constituencies within the deal area, who have a strong record on logistics and who seem to be playing no part in the city deal discussion at all. So, I'm wondering, if a feasibility study were to be commissioned, will it include a space for the ports within the deal area, and will there be space within the city deal for any findings of that report, even accepting that the financial support for the city deal is pretty generous?
Welsh: Rwy'n falch bod cefnogaeth gynyddol i'r syniad hwn. Mae'n rhywbeth y mae Mike Hedges wedi ei godi yn y Siambr o'r blaen ac yn rhywbeth yr wyf i wedi siarad amdano hefyd. Pan wnaethom ni gyfarfod â'r bwrdd cysgodol fel grŵp o Aelodau Cynulliad lleol fis Rhagfyr diwethaf, dywedasant nad oedd seilwaith trafnidiaeth yn rhan o'u syniadau o ran y bargeinion dinesig. Rwy'n falch bod pethau wedi symud ymlaen ar hynny. Ond mae'n rhywbeth yr wyf i hefyd wedi ei grybwyll i Gymdeithas Porthladdoedd Prydain, sy'n effeithio ar nifer o'r etholaethau yn ardal y fargen, sydd â hanes cryf o ran logisteg ac y mae'n ymddangos nad yw'n chwarae unrhyw ran yn y drafodaeth bargen ddinesig o gwbl. Felly, rwy'n meddwl tybed, pe byddai astudiaeth o ddichonoldeb yn cael ei chomisiynu, a fydd yn cynnwys lle i'r porthladdoedd yn ardal y fargen, ac a fydd lle yn y fargen ddinesig ar gyfer unrhyw ganfyddiadau o'r adroddiad hwnnw, hyd yn oed o dderbyn bod y cymorth ariannol i'r fargen ddinesig yn eithaf hael?
English: We have to remember, of course, that the city deal is driven by local authorities and not by us. It's a partnership between the UK Government, the Welsh Government and local authorities, but it's for local authorities working together to prioritise and to engage. What I will do, however, is pass her comments on to the local authorities and ask them what they're doing to engage with ABP particularly - she's asked about that - and I will, of course, share that response with her.
Welsh: Mae'n rhaid i ni gofio, wrth gwrs, bod y fargen ddinesig yn cael ei hysgogi gan awdurdodau lleol ac nid gennym ni. Mae'n bartneriaeth rhwng Llywodraeth y DU, Llywodraeth Cymru ac awdurdodau lleol, ond cyfrifoldeb awdurdodau lleol drwy gydweithio yw blaenoriaethu ac ymgysylltu. Fodd bynnag, yr hyn a wnaf yw rhannu eu sylwadau â'r awdurdodau lleol a gofyn iddyn nhw beth maen nhw'n ei wneud i ymgysylltu ag ABP yn benodol - mae wedi gofyn am hynny - a byddaf, wrth gwrs, yn rhannu'r ymateb hwnnw gyda hi.
English: Further to the principle of establishing a metro, would you agree that this is an opportunity for us to create, as a starting point, a bus system that is managed and delivered by local councils, rather than private bus companies?
Welsh: Ymhellach i'r egwyddor o sefydlu metro, a ydych chi'n cytuno fod hyn yn gyfle i ni greu, fel man cychwyn, system fysys sydd wedi'i rheoli a'i delifro gan gynghorau lleol yn hytrach na chwmnïau bysys preifat?
English: Yes. Of course, the powers will be coming to us over the ensuing months and there will be an opportunity for us to consider how the buses are managed. We know, of course, that there is a strong argument for ensuring that a system is re-established where it will be possible for the councils to run those services ultimately, either themselves or via a franchise. But it will mean that they will have greater control over local bus services than has been true in the past years.
Welsh: Ydw. Wrth gwrs, fe fydd y pwerau yn dod i ni yn ystod y misoedd nesaf, a bydd cyfle wedyn i ystyried ym mha ffordd y dylai bysiau gael eu rheoli. Rydym yn gwybod, wrth gwrs, fod yna achos cryf dros sicrhau bod system yn cael ei ailsefydlu lle mae'n bosib i gynghorau redeg gwasanaethau yn y pen draw - eu hunain neu drwy ddefnyddio 'franchise'. Ond, wrth gwrs, rydym ni'n moyn sicrhau bod mwy o reolaeth dros fysiau lleol na sydd wedi bod yn wir yn ystod y blynyddoedd diwethaf.
English: I echo the comments Dai Lloyd made about the importance of buses for those of us with constituencies which are not realistically going to be served by any feasible rail-only solution. Would he commit that any feasibility study commissioned also considers the use of modern technology? I know the Cabinet Secretary for economy has been looking in his bus congestion work at the use of technology to ensure that buses can operate in a really properly integrated system. Would any feasibility study reflect those principles as well?
Welsh: Ategaf y sylwadau a wnaeth Dai Lloyd am bwysigrwydd bysiau i'r rhai ohonom ni ag etholaethau nad ydynt yn realistig yn mynd i gael eu gwasanaethu gan unrhyw ateb ymarferol rheilffordd yn unig. A wnaiff ef ymrwymo bod unrhyw astudiaeth o ddichonoldeb a gomisiynir hefyd yn ystyried y defnydd o dechnoleg fodern? Gwn fod Ysgrifennydd y Cabinet dros yr economi wedi bod yn edrych yn ei waith ar dagfeydd bws ar ddefnyddio technoleg i sicrhau y gall bysiau weithredu mewn system wirioneddol integredig. A fyddai unrhyw astudiaeth o ddichonoldeb yn adlewyrchu'r egwyddorion hynny hefyd?
English: Yes, it will need to. There are a number of ways in which you can deliver a metro: some as heavy rail, some as light rail, fast buses and the possibility of dedicated bus lanes. There are any number of ways where a metro system can be delivered and it's hugely important that any study is able to look at emerging modern technology, particularly in order to facilitate quicker transport options for the public.
Welsh: Bydd, bydd angen iddi. Ceir nifer o ffyrdd y gallwch chi ddarparu metro: rhai fel rheilffyrdd trwm, rhai fel rheilffyrdd ysgafn, bysiau cyflym a'r posibilrwydd o lonydd bysiau penodedig. Ceir llawer iawn o ffyrdd lle gellir cyflwyno system metro ac mae'n hynod bwysig bod unrhyw astudiaeth yn gallu ystyried technoleg fodern sy'n dod i'r amlwg, yn enwedig er mwyn hwyluso dewisiadau cludiant cyflymach i'r cyhoedd.
English: Our framework for action on independent living is currently being reviewed. We have worked closely with disabled people and disability organisations across Wales to ensure we're making tangible progress in promoting and protecting the rights of disabled people and, of course, that is something we will continue to do in the future.
Welsh: Mae ein fframwaith ar gyfer gweithredu ar fyw'n annibynnol wrthi'n cael ei adolygu ar hyn o bryd. Rydym ni wedi cydweithio'n agos â phobl anabl a sefydliadau anabledd ledled Cymru i sicrhau ein bod ni'n gwneud cynnydd pendant i hybu a diogelu hawliau pobl anabl ac, wrth gwrs, mae hynny'n rhywbeth y byddwn ni'n parhau i'w wneud yn y dyfodol.
English: Thank you, First Minister. Theresia Degener, the chair of the United Nations Committee on the Rights of Persons with Disabilities, has called it a 'human catastrophe', following their inquiry into the way that the UK treats its disabled citizens. Atos and Capita, who are tasked by the UK Government with carrying out with personal independent payment assessments, have earned over £0.5 billion of public money since 2013, while over 61 per cent of those who appealed against their PIP assessments in their tribunal have won their case. Will the First Minister outline what the Welsh Government is doing to support disabled people in Wales during the unprecedented reductions in their incomes by the UK Government?
Welsh: Diolch, Prif Weinidog. Mae Theresia Degener, cadeirydd Pwyllgor y Cenhedloedd Unedig ar Hawliau Pobl ag Anableddau, wedi ei alw'n 'drychineb dynol', yn dilyn eu hymchwiliad i'r ffordd y mae'r DU yn trin ei dinasyddion anabl. Mae Atos a Capita, y mae Llywodraeth y DU wedi eu gwneud yn gyfrifol am gynnal asesiadau taliadau annibynnol personol, wedi ennill dros £0.5 biliwn o arian cyhoeddus ers 2013, tra bod dros 61 y cant o'r rheini a apeliodd yn erbyn eu hasesiadau PIP yn eu hachosion tribiwnlys wedi ennill eu hachos. A wnaiff y Prif Weinidog amlinellu'r hyn y mae Llywodraeth Cymru yn ei wneud i gynorthwyo pobl anabl yng Nghymru yn ystod y gostyngiadau digynsail i'w hincwm gan Lywodraeth y DU?
English: Well, we cannot reverse what the UK Government has done. I can't disagree with the use of the phrase 'human catastrophe'. There is something wrong with the system where 61 per cent of cases are appealed successfully. There's something wrong with it. That appeal rate is far, far higher than you'd get in the criminal courts and far higher than you would find elsewhere. That is a sign that the initial assessments, bluntly, are mainly wrong, and if the assessments are wrong the system is broken. This is something for the UK Government to deal with. We'll continue to work, of course, with disabled people, as I said, and disability organisations, to act as their advocate in overturning a system that's clearly not working.
Welsh: Wel, ni allwn wrthdroi'r hyn y mae Llywodraeth y DU wedi ei wneud. Ni allaf anghytuno â'r defnydd o'r ymadrodd 'trychineb dynol'. Mae rhywbeth o'i le gyda'r system lle mae 61 y cant o achosion yn cael eu hapelio'n llwyddiannus. Mae rhywbeth o'i le arni. Mae'r gyfradd apêl honno'n llawer iawn uwch nag y byddech chi'n ei chael yn y llysoedd troseddol ac yn llawer uwch nag y byddech chi'n ei gael mewn mannau eraill. Mae hynny'n arwydd bod yr asesiadau cychwynnol, a bod yn blaen, yn anghywir ar y cyfan, ac os yw'r asesiadau'n anghywir mae'r system wedi torri. Mae hyn yn rhywbeth i Lywodraeth y DU ymdrin ag ef. Byddwn yn parhau i weithio, wrth gwrs, gyda phobl anabl, fel y dywedais, a sefydliadau anabledd, i weithredu fel eu heiriolwr wrth wrthdroi system sy'n amlwg ddim yn gweithio.